
Narva ametiasutuste struktuuri ja teenistuskohtade koosseisude kinnitamine

1. Asjaolud ja menetluse käik

Vastavalt kohaliku omavalitsuse korralduse seaduse § 22 lg 1 punktile 36 kuulub volikogu ainupädevusse ametiasutuse struktuuri ja teenistujate koosseisu kinnitamine. 
Narva linna ametiasutuste struktuur ja teenistujate koosseis on kinnitatud Narva Linnavolikogu 29.01.2015 otsusega nr 10 „Narva ametiasutuste struktuuri ja teenistuskohtade koosseisu kehtestamine”. Vastavalt kinnitatud struktuurile on praegu kehtiv struktuur jaotatud järgmisteks ametiasutusteks:

1. Arhitektuuri- ja Linnaplaneerimise Amet;

2. Linnaarhiiv;
3. Linna Arenduse ja Ökonoomika Amet;
4. Kultuuriosakond;

5. Linnakantselei;

6. Rahandusamet;
7. Sotsiaalabiamet;
8. Linnavolikogu kantselei.
Uus struktuur on seotud ühe olulisema muudatusega:

Arhitektuuri- ja Linnaplaneerimise Ameti struktuurist eraldatakse Linnamajandusosakond ning selle baasil eraldiseisvaks ametiasutuseks moodustatakse Linnamajandusamet.
Tänasel Arhitektuuri- ja Linnaplaneerimise Ameti struktuuris on kokku 57 teenistuskohti ning sellega on see kõige suurem Narva linnavalitsuse struktuurüksus. Ameti pädevusse kuuluvad palju mitmesuguseid ülesandeid erinevatest valdkondadest ning ameti juhtimise seisukohalt on see raske.
Praegu linnavara hooldamine ja ehitusjärelevalve on Arhitektuuri- ja Linnaplaneerimise Ameti pädevuses. Linnavara hooldamise ja arendamisega seotud ehitamine ja ehitustegevuse järelevalve oleks objektiivsem ja efektiivsem, kui järelevalve teostajad on eraldi struktuuriüksuses ehitusetegevustega tegelevatest spetsialistidest.
Arvestades ülalnimetatud teeb Narva Linnavalitsus ettepaneku muuta Narva Linnavalitsuse struktuuri alljärgnevalt:
Moodustada Narva Linnavalitsuse Linnamajandusamet, mis hakkab koosnema kahest osakonnast:
· kommunaal- ja ehitusosakond;

· varade osakond.
Arhitektuuri- ja Linnaplaneerimise Ameti ehitusjärelvalve osakond nimetakse ümber järelvalve osakonnaks. Arhitektuuri- ja Linnaplaneerimise Ameti struktuuris järelvalve osakonnas luuakse 1uus spetsialisti ametikoht ning osakonda viiakse 3 korrakaitse vanemspetsialisti, millest 1 on peaspetsialist ning 2 vanemspetsialisti. Arhitektuuri- ja Linnaplaneerimise Ameti struktuuris kaotatakse koosseisust 1 vanemspetsialisti töökoht, 1 projektide koordinaatori töökoht ning 1 maakorralduse spetsialisti töökoht.
Uus Linnamajandusamet moodustatakse peamiselt praegu tegutseva linnamajandusosakonna eraldamisega Arhitektuuri- ja Linnaplaneerimise Ametist. Selle osakonna kommunaalteenistuse baasil moodustatakse ameti kommunaal- ja ehitusosakond, mille põhiülesandeks on linna infrastruktuuri objektide ja tehnovõrkude hooldus-, remondi- ja ehitustööde korraldamine, linnavara hooldamine ja selle funktsioneerimise tagamine.
Kommunaal- ja ehitusosakonna kooseisus luuakse uus 1 heakorra vanemspetsialisti töökoht, 1 ehituse vanemspetsialisti nimetatakse ümber teede vanemspetsialistiks.
Tulemusena kommunaal- ja ehitusosakonda juhib osakonna juhataja ja osakonna koosseisus on 1 liikluskorralduse vanemspetsialist, 2 teede vanemspetsialisti, 2 heakorra vanemspetsialisti, 1 kommunaalküsimuste vanemspetsialist , 3 ehituse vanemspetsialisti ja 1 linnaaednik.

Ühtlasi moodustatakse varade osakond, mille põhiülesandeks on linnavara haldamine. Varade osakonda juhib osakonna juhataja ja osakonna koosseisus on 2 peaspetsialisti , 1 linnavara insener, 4 vanemspetsialisti ja 3 spetsialisti.

Linnamajandusametis hakkavad samuti töötama 1 referent-tõlk, 1 autojuht, 2 koristajat, 1 personalispetsialist ning 1 jurist. 

Narva Linna Linnakantseleis kaotatakse 1 juristi töökoht.

Nimetatud muudatuste tulemusena teenistuskohtade üldarv Narva Linnavalitsuse struktuuris väheneb 1 teenistuskoha võrra.
Nii Linnamajandusameti kui ka Arhitektuuri- ja Linnaplaneerimise Ameti raamatupidamist hakkab korraldama Narva Linna Arenduse ja Ökonoomika Ameti raamatupidamise- ja finantsteenistus.

Arhitektuuri- ja Linnaplaneerimise Ametis töötavad praegu 45 koosseisuvälist töötajat:
24 valvurit, 10 koristajat, 4 kojameest, 4 korrapidajat-klienditeenindajat, 2 administraatorit ja 1 Vana Narva maketivalmistaja. Peale struktuuri muutmist on ette nähtud samade funktsioonidega 45 koosseisuvälist töötajat Linnamajandusametis.
2. Õiguslikud alused

Vastavalt kohaliku omavalitsuse korralduse seaduse § 22 lg 1 punktile 36 kuulub volikogu ainupädevusse ametiasutuse struktuuri ja teenistujate koosseisu kinnitamine. Avaliku teenistuse seaduse § 11 lõik 1 sätestab, et ametiasutuse teenistuskohtade koosseisus määratakse kindlaks vähemalt ametiasutuse teenistuskohtade jaotus ameti- ja töökohtadeks, nimetused, teenistuskoha tähtaegsus ja koormus.

Avaliku teenistuse seaduse (ATS) § 11 lg 5 sätestab, et kohaliku omavalitsuse üksuse ametiasutuse teenistuskohtade koosseisu kehtestab kohaliku omavalitsuse üksuse volikogu. Sama paragrahvi lõike 1 kohaselt määratakse teenistuskohtade koosseisus kindlaks vähemalt ametiasutuse teenistuskohtade jaotus ameti- ja töökohtadeks, nimetused, teenistuskoha tähtaegsus ja koormus.
3. Otsus 

3.1. Moodustada Linnamajandusamet eraldades linnamajandusosakond Arhitektuuri- ja Linnaplaneerimise Ameti struktuurist.

3.2. Kinnitada Narva ametiasutuste struktuur ja teenistuskohtade koosseisud alates 01.01.2017 vastavalt Lisale 1. 
4. Rakendussätted 

4.1. Tunnistada alates 01.01.2017.a. kehtetuks Narva Linnavolikogu 29.01.2015 otsus nr 10 „Narva ametiasutuste struktuuri ja teenistuskohtade koosseisu kehtestamine”.

4.2. Narva Linnavalitsusel korraldada linnavara ja asjaajamise üleandmine Narva Linnavalitsuse Arhitektuuri ja Linnaplaneerimise Ametilt Narva Linnavalitsuse Linnamajandusametile. 

4.3. Narva Linnavalitsusel ette valmistada ja viia kooskõlla linna õigusaktid antud otsusega hiljemalt 01.11.2016.a.

4.4. Antud otsus jõustub teatavakstegemisest.

4.5. Otsust võib vaidlustada Tartu Halduskohtu Jõhvi kohtumajja 30 päeva jooksul arvates otsuse teatavakstegemisest.

